**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. július 15-i ülésére)

## TÁRGY: LAKÁS BÉRBEADÁSA DR. HERCZEG LÁSZLÓ RÉSZÉRE

Dr. Herczeg László fogszakorvos kérelmet nyújtott be Kiskőrös Város Polgármesterének címezve annak érdekében, hogy Kiskőrös Város Önkormányzata bérlakást biztosítson számára.

Dr. Herczeg László Szegeden, a Szent-Györgyi Albert Orvostudományi Egyetem Fogorvostudományi Karán 1992. évben szerzett okleveles fogorvosdoktori diplomát, majd 1995. évben fog- és szájbetegségek szakorvosi szakképesítést. Oklevelet szerzett bővített fokozatú sugárvédelmi ismeretekből, alapszintű reanimáció AED használattal ERC protokoll szerint képzésen, valamint fogászati fotózás esztétikai és technikai alapjaiból. 1992. év novemberétől folyamatosan fogászati rendelőkben dolgozott. Jelenlegi munkahelye a tataházi fogászati rendelő.

Kiskőrös Város Polgármestere 2/2020. számú határozata alapján Kiskőrös Város Önkormányzata feladat-ellátási szerződést kötött Dr. Herczeg László fogorvossal a kiskőrösi 1. számú felnőtt fogorvosi körzet fogászati feladatainak területi ellátási kötelezettséggel történő működtetésére.

Dr. Herczeg László fogorvosi tevékenységét 2020. október 01. napjától kezdené Kiskőrösön, és szeptemberben szeretné megoldani a teljes átköltözést, hogy októbertől az új feladatra tudjon összpontosítani.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a 6200 Kiskőrös,Árpád utca 5. szám IV. emelet 12. ajtószám alatti 2 szoba, 1 konyha, 1 közlekedő, 1 WC, 1 fürdőszoba, 1 éléskamra, 1 tároló helyiségekből álló 57 m2 alapterületű komfortos lakást Dr. Herczeg László részére 2 éves időtartamra, de legfeljebb a Kiskőrös Város Önkormányzatával kötött felnőtt fogorvosi feladat-ellátási szerződés időtartamára.

**Kiskőrös, 2020. július 07.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2646/4/A/26 helyrajzi számon nyilvántartott, természetben, Árpád utca 5. szám IV. emelet 12. ajtószám alatti 2 szoba, 1 konyha, 1 közlekedő, 1 WC, 1 fürdőszoba, 1 éléskamra, 1 tároló helyiségekből álló komfortos, 57 m2  alapterületű lakást bérbe adja Dr. Herczeg László 6440 Jánoshalma, Tompa Mihály utca 21. szám alatti lakos részére 2 éves időtartamra, de legfeljebb a Kiskőrös Város Önkormányzatával kötött felnőtt fogorvosi feladat-ellátási szerződés időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal